

**เอกสารประกอบการรับฟังความคิดเห็นสาธารณะ**

**ต่อ (ร่าง) ประกาศคณะกรรมการกิจการกระจายเสียง กิจการโทรทัศน์**

**และกิจการโทรคมนาคมแห่งชาติ**

**เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศในส่วนที่เกินกว่าสิทธิการใช้งานของรายการส่งเสริมการขายหลัก**

**สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**สำนักค่าธรรมเนียมและอัตราค่าบริการในกิจการโทรคมนาคม**

**เอกสารประกอบการรับฟังความคิดเห็นสาธารณะ**

**เอกสารประกอบการรับฟังความคิดเห็นสาธารณะ**

**ต่อ (ร่าง) ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศ ในส่วนที่เกินกว่าสิทธิการใช้งานของรายการส่งเสริมการขายหลัก**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**สารบัญ**

|  |  |
| --- | --- |
| **หัวข้อ** | **หน้า** |
| **ส่วนที่ ๑ ความเป็นมา** | **๒** |
| **ส่วนที่ ๒ เหตุผลความจำเป็น และสรุปสาระสำคัญ** | **๔** |
| **ส่วนที่ ๓ (ร่าง) ประกาศคณะกรรมการกิจการกระจายเสียง กิจการโทรทัศน์**  **และกิจการโทรคมนาคมแห่งชาติ เรื่อง การกำหนดและกำกับดูแล**  **อัตราขั้นสูงของค่าบริการโทรศัพท์เคลื่อนที่ภายในประเทศในส่วนที่**  **เกินกว่าสิทธิการใช้งานของรายการส่งเสริมการขายหลัก** | **๙** |
| **ส่วนที่ ๔ ประเด็นในการรับฟังความคิดเห็น** | **๑๔** |
| **ส่วนที่ ๕ แบบแสดงความคิดเห็น** | **๑๖** |

**ส่วนที่ ๑ ความเป็นมา**

* 1. **ความเป็นมา**

๑.๑ ที่ประชุม กสทช. ครั้งที่ ๑๖/๒๕๖๑ เมื่อวันที่ ๒๒ สิงหาคม ๒๕๖๑ มีมติมอบหมายให้สำนักงาน กสทช. รับข้อคิดเห็นของที่ประชุมไปดำเนินการจัดจ้างบุคคลภายนอก (Third Party) เพื่อดำเนินการสำรวจความเห็นและความพึงพอใจของผู้ใช้บริการต่อรายการส่งเสริมการขายที่คิดค่าบริการตามการใช้งานจริงในหน่วยวินาที ทั้งนี้ โดยให้รับข้อคิดเห็นของที่ประชุมในประเด็นต่างๆ อาทิ การเพิ่มจำนวนผู้ตอบแบบสอบถามให้เหมาะสมกับการเป็นตัวแทนของกลุ่มประชากรที่ศึกษา และกำหนดทางเลือกระดับความพึงพอใจในระดับที่เพิ่มขึ้น และจัดทำบทวิเคราะห์เสนอที่ประชุม กสทช. พิจารณาต่อไป

๑.๒ สำนักงาน กสทช. ได้ว่าจ้างมหาวิทยาลัยเชียงใหม่เป็นที่ปรึกษาโครงการสำรวจพฤติกรรม ความเห็น และความพึงพอใจของผู้ใช้บริการ และผู้ให้บริการต่อรายการส่งเสริมการขายที่คิดค่าบริการโทรศัพท์เคลื่อนที่ตามการใช้งานจริง (ที่ปรึกษาฯ) เมื่อวันที่ ๒๔ กรกฎาคม ๒๕๖๒ โดยมีระยะเวลาดำเนินโครงการฯ ๓๐๐ วัน ทั้งนี้ วัตถุประสงค์ของโครงการฯ ในส่วนที่เกี่ยวข้องกับแนวทางการกำกับดูแลอัตราค่าบริการในส่วนที่เกินกว่าสิทธิการใช้งาน (อัตราค่าบริการนอกโปร) สรุปได้ ดังนี้

๑) สำรวจข้อมูลจากผู้ใช้บริการโทรศัพท์เคลื่อนที่ ในด้านพฤติกรรม ความเห็น และความพึงพอใจต่อการกำกับดูแลอัตราค่าบริการ ในส่วนที่เกินกว่าสิทธิการใช้งาน (นอกโปร) โดยครอบคลุมการสำรวจกลุ่มตัวอย่างขนาดใหญ่ซึ่งเป็นตัวแทนประชากรจากทั่วประเทศ

๒) สำรวจข้อมูลจากผู้ให้บริการโทรศัพท์เคลื่อนที่ ในด้านผลกระทบที่มีต่อรายได้ ต้นทุน และการ จัดการด้านการตลาด จากการกำกับดูแลอัตราค่าบริการในส่วนที่เกินกว่าสิทธิการใช้งาน (นอกโปร)

๓) จัดทำประมวลข้อมูลผลการสำรวจ บทวิเคราะห์ และข้อเสนอแนะ รายงานต่อสำนักงาน กสทช. เพื่อใช้เป็นข้อมูลเสนอต่อ กสทช. ในการพิจารณากำหนดนโยบายในการกำกับดูแลอัตราค่าบริการในส่วนที่เกินกว่าสิทธิการใช้งาน (นอกโปร) ได้อย่างเหมาะสม

บทสรุปผู้บริหารของรายงานฉบับสมบูรณ์ โครงการสำรวจพฤติกรรม ความเห็น และความพึงพอใจของผู้ใช้บริการ และผู้ให้บริการต่อรายการส่งเสริมการขายที่คิดค่าบริการโทรศัพท์เคลื่อนที่ตามการใช้งานจริง เฉพาะในส่วนที่เกี่ยวข้องกับแนวทางการกำกับดูแลอัตราค่าบริการในส่วนที่เกินกว่าสิทธิการใช้งาน **(ตามเอกสารแนบ ๑**)

๑.๓ ข้อ ๒๒ ของประกาศ กสทช. เรี่อง การกำหนดและกำกับดูแลโครงสร้างอัตราค่าบริการโทรศัพท์เคลื่อนที่ภายในประเทศมีสาระสำคัญ ดังนี้

ข้อ ๒๒ ให้ผู้รับใบอนุญาตตามข้อ ๔ กำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายทั้งหมดไม่เกินอัตราค่าบริการในส่วนที่เกินกว่าสิทธิการใช้งานที่มีการเสนอขายหรือให้บริการแก่ผู้ใช้บริการในวันก่อนวันที่ประกาศนี้มีผลใช้บังคับ ทั้งนี้ ภายในวันที่ ๓๑ ธันวาคม ๒๕๖๓ กสทช. จะประกาศกำหนดอัตราขั้นสูงสำหรับอัตราค่าบริการในส่วนที่เกินกว่าสิทธิการใช้งานต่อไป

**ส่วนที่ ๒ เหตุผลความจำเป็น และสรุปสาระสำคัญ**

* 1. **เหตุผลความจำเป็น และสรุปสาระสำคัญ**

๒.๑ เหตุผลความจำเป็น

คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ตระหนักถึงความจำเป็นในการกำกับดูแลอัตราค่าบริการในส่วนที่เกินกว่าสิทธิการใช้งานของบริการโทรศัพท์เคลื่อนที่ (อัตราค่าบริการนอกโปร) ซึ่งการกำกับดูแลดังกล่าวจะช่วยลดภาระค่าใช้จ่ายและคุ้มครองผู้ใช้บริการไม่ให้ถูกคิดค่าใช้บริการนอกโปรในอัตราที่สูงเกินควร และเป็นการกำหนดหลักประกันที่ชัดเจนให้กับผู้ให้บริการและผู้ใช้บริการแบบรายเดือนเข้าใจตรงกันว่า อัตราขั้นสูงของบริการนอกโปรเป็นเท่าใด รวมทั้งเป็นการลดผลกระทบจาก bill shock ในอนาคต กรณีใช้บริการนอกโปรเกินกว่าที่คาดไว้หรือกรณีผู้ให้บริการเปลี่ยนแปลงอัตราค่าบริการนอกโปร นอกจากนี้ การกำกับอัตราค่าบริการนอกโปรด้วยอัตราที่เหมาะสมต้องคำนึงถึงการที่ผู้ใช้บริการได้รับบริการนอกโปรในอัตราที่เป็นธรรมและผู้ให้บริการสามารถดำเนินธุรกิจได้

ประกาศ กสทช. เรื่อง การกำหนดและกำกับดูแลโครงสร้างอัตราค่าบริการโทรศัพท์เคลื่อนที่ภายในประเทศ ส่วนของบทเฉพาะกาลข้อ ๒๒ วรรคแรก กำหนดให้ “ผู้รับใบอนุญาตกำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายทั้งหมดไม่เกินอัตราค่าบริการในส่วนที่เกินกว่าสิทธิการใช้งานที่มีการเสนอขายหรือให้บริการแก่ผู้ใช้บริการในวันก่อนวันที่ประกาศนี้มีผลใช้บังคับ ทั้งนี้ ภายในวันที่ ๓๑ ธันวาคม ๒๕๖๓ กสทช. จะประกาศกำหนดอัตราขั้นสูงสำหรับอัตราค่าบริการในส่วนที่เกินกว่าสิทธิการใช้งานต่อไป” ในการนี้ เพื่อให้การศึกษาถึงผลกระทบจากการกำกับอัตราค่าบริการนอกโปร รวมทั้งการคำนวณหาอัตราค่าบริการนอกโปรที่เหมาะสมเป็นไปโดยรอบคอบ สำนักงาน กสทช. จึงได้ว่าจ้างมหาวิทยาลัยเชียงใหม่เป็นที่ปรึกษาเพื่อดำเนินโครงการสำรวจพฤติกรรม ความเห็น และความพึงพอใจของผู้ใช้บริการ และผู้ให้บริการต่อรายการส่งเสริมการขายที่คิดค่าบริการโทรศัพท์เคลื่อนที่ตามการใช้งานจริง รวมถึงศึกษาอัตราค่าบริการนอกโปรที่เหมาะสมซึ่งได้ใช้หลักการทางเศรษฐศาสตร์ว่าด้วยความยินดีที่จะจ่าย (Willingness to pay) ซึ่งเป็นความยินดีที่จะจ่ายสูงสุดของผู้ใช้บริการแต่ละคน (กลุ่มตัวอย่างทั้งหมด ๕,๖๕๑ คน ครอบคลุมตัวแทนผู้ใช้บริการจากทั่วประเทศ) แล้วนำมาหาค่าเฉลี่ยของผู้ใช้บริการทุกคน เพื่อให้อัตราค่าบริการดังกล่าวสะท้อนถึงความต้องการของผู้ใช้บริการอย่างแท้จริง ทั้งนี้ ความยินดีที่จะจ่ายของผู้ใช้บริการสะท้อนถึงอัตราค่าบริการนอกโปรที่ผู้ใช้บริการสามารถยอมรับได้ สามารถจ่ายได้ และด้วยความต้องการให้มีบริการโทรศัพท์เคลื่อนที่ที่มีคุณภาพดีดังเดิมและในราคาเท่าเดิมให้ใช้ต่อไป จากผลการศึกษาของที่ปรึกษา ผู้ใช้บริการส่วนใหญ่มีความเห็นว่า อัตราค่าบริการนอกโปรยังคงมีราคาสูงเกินไป และมีความเห็นว่า ควรมีการกำกับดูแลอัตราค่าบริการนอกโปร โดยให้ปรับลดอัตราค่าบริการนอกโปรลงในทุกบริการ ได้แก่บริการเสียง บริการข้อมูล บริการ SMS และบริการ MMS โดยที่ปรึกษาฯ เสนอให้ทยอยปรับลดอัตราค่าบริการนอกโปรสำหรับบริการโทรศัพท์เคลื่อนที่ในระบบรายเดือน (Postpaid) เป็น ๓ ระยะภายใน ๓ ปี (Glide path) เพื่อลดผลกระทบที่อาจจะเกิดขึ้นต่อผู้ให้บริการโทรศัพท์เคลื่อนที่ ได้แก่ การลดลงของรายได้จากค่าบริการนอกโปร (ผลกระทบทางลบ) การลดลงของรายได้จากการเปลี่ยนแปลงรายการส่งเสริมการขายให้มีขนาดเล็กลง (ผลกระทบทางลบ) และการเพิ่มขึ้นของรายได้จากการใช้บริการนอกโปรเพิ่มขึ้นเนื่องจากผู้ใช้บริการเปลี่ยนแปลงรายการส่งเสริมการขายให้มีขนาดเล็กลง (ผลกระทบทางบวก) อนึ่ง อัตราค่าบริการนอกโปรที่ที่ปรึกษาฯ เสนอแนะเป็นดังนี้

|  |  |  |  |  |
| --- | --- | --- | --- | --- |
| **รูปแบบบริการ** | **อัตราปัจจุบัน** | **ปี ๒๕๖๔** | **ปี ๒๕๖๕** | **ปี ๒๕๖๖** |
| บริการเสียง  (บาท/นาที) | ๑.๘๐ | ๑.๗๕ | ๑.๗๐ | ๑.๖๐ |
| บริการข้อมูล  (บาท/MB) | ๑.๗๐ | ๑.๔๐ | ๑.๑๕ | ๐.๙๐ |
| บริการ SMS  (บาท/ข้อความ) | ๓.๐๐ | ๒.๕๐ | ๒.๕๐ | ๒.๕๐ |
| บริการ MMS  (บาท/ข้อความ) | ๖.๐๐ | ๔.๕๐ | ๔.๕๐ | ๔.๕๐ |

การศึกษาในครั้งนี้ดำเนินการโดยมหาวิทยาลัยเชียงใหม่ซึ่งเป็นที่ปรึกษาโครงการฯ ที่มีประสบการณ์ดำเนินโครงการในลักษณะเดียวกันมาก่อน เช่น โครงการสำรวจพฤติกรรมการใช้บริการโทรคมนาคมของประชากรไทย พ.ศ. ๒๕๕๙ และโครงการสำรวจดิจิทัล ประกอบกับเป็นมหาวิทยาลัยของรัฐ ที่มีสาขาวิชาที่เกี่ยวข้องกับการศึกษาของสำนักงาน กสทช. คือ สาขาเศรษฐศาสตร์ สาขาวิศวกรรมไฟฟ้าสื่อสาร และมีความเชี่ยวชาญในด้านกิจการโทรคมนาคม ซึ่งเหมาะสมกับการศึกษาแนวทางการกำกับอัตราค่าบริการนอกโปร นอกจากนี้ ที่ปรึกษาโครงการฯ ได้สำรวจข้อมูลภาคสนามจากผู้ใช้บริการโทรศัพท์เคลื่อนที่จำนวน ๕,๖๕๑ คน จาก ๒๙ จังหวัด ใน ๖ ภูมิภาคทั่วประเทศ ซึ่งสามารถนำมาใช้เป็นกลุ่มตัวอย่างสำหรับประชากรทั้งประเทศได้ อีกทั้งได้มีการเข้าสัมภาษณ์เชิงลึกผู้ให้บริการโทรศัพท์เคลื่อนที่ และมีการใช้หลักสถิติและใช้ทฤษฎีทางเศรษฐศาสตร์หลายทฤษฎีประกอบการจัดทำข้อเสนอเชิงนโยบาย ผลการศึกษาจึงถือว่าเป็นที่ยอมรับได้ ประกอบกับมติที่ประชุม กสทช. ครั้งที่ ๑๑/๒๕๖๓ เมื่อวันที่ ๒๔ มิถุนายน ๒๕๖๓ ได้มอบหมายให้สำนักงาน กสทช. กับที่ปรึกษาฯ ทำการศึกษาเพิ่มเติมในประเด็นอัตราค่าบริการในส่วนที่เกินกว่าสิทธิการใช้งานของรายการส่งเสริมการขาย เพื่อให้การกำหนดอัตราค่าบริการเป็นไปอย่างเหมาะสมและเป็นอัตราที่สะท้อนต้นทุน ในการนี้ สำนักงาน กสทช. ได้วิเคราะห์การกำหนดอัตราค่าบริการนอกโปรโดยคำนึงถึงต้นทุนต่างๆ ที่เกี่ยวข้อง ได้แก่ Domestic Roaming, Voice Call Termination ต้นทุนค้าปลีก รวมถึงต้นทุนหรือภาระที่เป็นผลกระทบจากการชดเชยรายได้ที่ลดลงจากการปรับลดอัตราค่าบริการนอกโปร (รายละเอียดตามเอกสารแนบ ๒) เพื่อประกอบการพิจารณากำหนดอัตราค่าบริการนอกโปรที่เหมาะสมเป็นธรรม โดยคำนึงถึงผลกระทบที่จะเกิดขึ้นทั้งต่อผู้ใช้บริการและผู้ให้บริการ

มติที่ประชุม กสทช. ครั้งที่ ๑๕/๒๕๖๓ ลงวันที่ ๒๖ สิงหาคม ๒๕๖๓ มีมติเห็นชอบในหลักการต่อร่างประกาศ กสทช. เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศในส่วนที่เกินกว่าสิทธิการใช้งานของรายการส่งเสริมการขายหลักตามเอกสารที่สำนักงาน กสทช. เสนอ รวมทั้งเห็นชอบรูปแบบ แนวทาง ระยะเวลา และเอกสารประกอบการรับฟังความคิดเห็นสาธารณะต่อร่างประกาศฯ ตามเอกสารที่สำนักงาน กสทช. เสนอ ทั้งนี้ ให้สำนักงาน กสทช. นำร่างประกาศฯ ดังกล่าวพร้อมข้อคิดเห็นของ กสทช. ประวิทย์ฯ ไปดำเนินการจัดประชุมรับฟังความคิดเห็นสาธารณะเพื่อให้เป็นไปตามมาตรา ๒๘ แห่งพระราชบัญญัติองค์กรจัดสรรคลื่นความถี่ฯ พ.ศ. ๒๕๕๓ และนำเสนอที่ประชุม กสทช. พิจารณาต่อไป โดยอัตราค่าบริการนอกโปรตามร่างประกาศฯ เป็นดังนี้

**อัตราขั้นสูงของอัตราค่าบริการนอกโปรตามร่างประกาศฯ**

|  |  |  |  |  |
| --- | --- | --- | --- | --- |
|  | **Voice**  **(บาท/นาที)** | **SMS**  **(บาท/ข้อความ)** | **MMS**  **(บาท/ข้อความ)** | **Data**  **(บาท/เมกะไบต์)** |
| อัตราค่าบริการนอกโปรตามร่างประกาศฯ | ๑.๖๐ | ๒.๕๐ | ๔.๕๐ | ๐.๙๐ |

ในประเด็น เรื่อง การบังคับใช้อัตราค่าบริการนอกโปรตามข้อกำหนดในข้อ ๘ ของ (ร่าง) ประกาศฯ เป็นดังนี้

“ให้ผู้รับใบอนุญาตที่กำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักที่มีการเสนอขายหรือให้บริการทั้งหมดเกินกว่าอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้อยู่แล้วก่อนวันที่ประกาศนี้มีผลใช้บังคับ สามารถเรียกเก็บอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักตามสัญญาที่ได้ทำไว้กับผู้ใช้บริการนั้นต่อไปจนกว่าระยะเวลาการให้บริการรายการส่งเสริมการขายหลักของแต่ละผู้ใช้บริการจะสิ้นสุดลง

ในกรณีที่รายการส่งเสริมการขายหลักตามสัญญาที่ได้ทำไว้กับผู้ใช้บริการไม่มีกำหนดระยะเวลาสิ้นสุดการให้บริการ ให้ผู้รับใบอนุญาตสามารถเรียกเก็บอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักนั้นไม่เกินสองร้อยเจ็ดสิบวันนับแต่ประกาศนี้มีผลใช้บังคับ

ภายหลังสิ้นสุดระยะเวลาการให้บริการรายการส่งเสริมการขายหลักตามสัญญาที่ได้ทำไว้กับผู้ใช้บริการตามวรรคหนึ่ง หรือสองร้อยเจ็ดสิบวันนับแต่ประกาศนี้มีผลใช้บังคับตามวรรคสอง ผู้รับใบอนุญาตต้องกำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักของผู้ใช้บริการแต่ละรายให้เป็นไปตามอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้” ทั้งนี้ เพื่อให้มีระยะเวลาเปลี่ยนผ่าน (Transition Period) ในการบังคับใช้ประกาศเพื่อรองรับต่อการปรับปรุงระบบต่างๆ ของผู้ให้บริการ รวมถึงรองรับการปรับเปลี่ยนสัญญาในการให้บริการ

๒.๒ สรุปสาระสำคัญ

สำนักงาน กสทช. ขอสรุปสาระสำคัญของ (ร่าง) ประกาศ กสทช. เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศในส่วนที่เกินกว่าสิทธิการใช้งานของรายการส่งเสริมการขายหลัก (ร่างประกาศฯ) ดังนี้

๒.๒.๑ อัตราขั้นสูงของค่าบริการโทรศัพท์เคลื่อนที่ภายในประเทศในส่วนที่เกินกว่าสิทธิการใช้งานของรายการส่งเสริมการขายหลัก (อัตราขั้นสูงฯ) ใช้บังคับกับ ๔ บริการ ได้แก่ บริการเสียง (Voice) บริการข้อความสั้น (SMS) บริการข้อความมัลติมีเดีย (MMS) และบริการอินเทอร์เน็ตเคลื่อนที่ (Mobile Internet)

๒.๒.๒ ให้ผู้รับใบอนุญาตกำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักที่มีการเสนอขายหรือให้บริการทั้งหมดไม่เกินกว่าอัตราขั้นสูงของค่าบริการที่กำหนดไว้ ดังนี้

|  |  |
| --- | --- |
| **ประเภทบริการ** | **อัตราค่าบริการ\*** |
| บริการเสียง | ไม่เกิน ๑.๖๐ บาทต่อนาที |
| บริการข้อความสั้น | ไม่เกิน ๒.๕๐ บาทต่อข้อความ |
| บริการข้อความมัลติมีเดีย | ไม่เกิน ๔.๕๐ บาทต่อข้อความ |
| บริการอินเทอร์เน็ตเคลื่อนที่ | ไม่เกิน ๐.๙๐ บาทต่อเมกะไบต์ |

\* อัตราค่าบริการข้างต้นไม่รวมภาษีมูลค่าเพิ่ม

๒.๒.๓ ให้สำนักงาน กสทช. ตรวจสอบอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักเป็นประจำทุกเดือน โดยใช้วิธีการเปรียบเทียบ โดยอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักในแต่ละประเภทบริการต้องเป็นไปตามอัตราขั้นสูงฯที่กำหนด

๒.๒.๔ ให้สำนักงาน กสทช. ทบทวนอัตราขั้นสูงฯพร้อมกับการทบทวนโครงสร้างอัตราค่าบริการ ตามข้อ ๑๑ ของประกาศ กสทช. เรื่อง การกำหนดและกำกับดูแลโครงสร้างอัตราค่าบริการโทรศัพท์เคลื่อนที่ภายในประเทศ หรือในกรณีที่ผู้รับใบอนุญาตมีหนังสือขอให้พิจารณาทบทวนอัตราขั้นสูงฯ โดยในการทบทวนให้คำนึงถึงสภาพตลาดโทรคมนาคม แนวโน้มอัตราขั้นสูงของค่าบริการในส่วนที่เกินกว่าสิทธิการใช้งานของรายการส่งเสริมการขายหลักที่มีการเสนอขายหรือให้บริการ และต้นทุนการให้บริการของผู้รับใบอนุญาต

๒.๒.๕ ให้ผู้รับใบอนุญาตที่กำหนดอัตราค่าบริการนอกโปรของรายการส่งเสริมการขายหลักที่มีการเสนอขายหรือให้บริการทั้งหมดเกินกว่าอัตราขั้นสูงของค่าบริการที่กำหนดไว้อยู่แล้วก่อนวันที่ประกาศมีผลใช้บังคับ สามารถเรียกเก็บอัตราค่าบริการนอกโปรของรายการส่งเสริมการขายหลักตามสัญญาที่ได้ทำไว้กับผู้ใช้บริการนั้นต่อไปจนกว่าระยะเวลาการให้บริการรายการส่งเสริมการขายหลักของแต่ละผู้ใช้บริการจะสิ้นสุดลง ในกรณีที่รายการส่งเสริมการขายหลักตามสัญญาที่ได้ทำไว้กับผู้ใช้บริการไม่มีกำหนดระยะเวลาสิ้นสุดการให้บริการ ให้ผู้รับใบอนุญาตสามารถเรียกเก็บอัตราค่าบริการนอกโปรของรายการส่งเสริมการขายหลักนั้นไม่เกินสองร้อยเจ็ดสิบวันนับแต่ประกาศนี้มีผลใช้บังคับ ภายหลังสิ้นสุดระยะเวลาการให้บริการรายการส่งเสริมการขายหลักตามสัญญาที่ได้ทำไว้กับผู้ใช้บริการ หรือสองร้อยเจ็ดสิบวันนับแต่ประกาศนี้มีผลใช้บังคับ ผู้รับใบอนุญาตต้องกำหนดอัตราค่าบริการนอกโปรของรายการส่งเสริมการขายหลักของผู้ใช้บริการแต่ละรายให้เป็นไปตามอัตราขั้นสูงของค่าบริการที่กำหนดไว้

**ส่วนที่ ๓ (ร่าง) ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง   
การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศในส่วนที่เกินกว่าสิทธิการใช้งานของรายการส่งเสริมการขายหลัก**

.

**-ร่าง-**

**ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศ**

**ในส่วนที่เกินกว่าสิทธิการใช้งานของรายการส่งเสริมการขายหลัก**

โดยที่เป็นการสมควรกำหนดอัตราขั้นสูงของค่าบริการโทรศัพท์เคลื่อนที่ภายในประเทศในส่วนที่เกินกว่าสิทธิการใช้งานของรายการส่งเสริมการขายหลัก เพื่อให้เป็นธรรมต่อผู้ใช้บริการและผู้ให้บริการ และไม่มีลักษณะเป็นการเลือกปฏิบัติ แบ่งแยก หรือกีดกันผู้ใช้บริการหรือบุคคลหนึ่งบุคคลใด โดยคำนึงถึงประโยชน์สาธารณะเป็นสำคัญ

อาศัยอำนาจตามความในมาตรา ๒๗ (๖) (๙) และ (๒๔) และมาตรา ๒๙ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ และมาตรา ๕๕ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงออกประกาศไว้ ดังต่อไปนี้

ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป   
 ข้อ ๒ บรรดาประกาศ ระเบียบ ข้อบังคับ หรือคำสั่งอื่นใดในส่วนที่ได้กำหนดไว้แล้ว  
ในประกาศนี้ หรือซึ่งขัดหรือแย้งกับประกาศนี้ ให้ใช้ประกาศนี้แทน

ข้อ ๓ ในประกาศนี้

“ผู้รับใบอนุญาต” หมายความว่า ผู้รับใบอนุญาตประกอบกิจการโทรคมนาคมแบบที่สามและผู้รับใบอนุญาตที่เป็นบริษัทในเครือตามประกาศว่าด้วยมาตรการกำกับดูแลการรวมธุรกิจในกิจการโทรคมนาคม รวมถึงผู้รับใบอนุญาตที่เป็นผู้ถือหุ้นเกินกว่าร้อยละห้าสิบของผู้รับใบอนุญาตแบบที่สาม

“ผู้ใช้บริการ” หมายความว่า ผู้ใช้บริการโทรศัพท์เคลื่อนที่ปลายทางของผู้รับใบอนุญาตแต่  
ไม่รวมถึงผู้ใช้บริการที่เป็นผู้รับใบอนุญาตประกอบกิจการโทรคมนาคมซึ่งนำบริการโทรศัพท์เคลื่อนที่ที่ได้รับ  
ในฐานะผู้ใช้บริการไปประกอบกิจการอีกทอดหนึ่ง

“ค่าบริการ” หมายความว่า ค่าบริการ ค่าธรรมเนียม หรือค่าใช้จ่ายอื่นใดที่ผู้รับใบอนุญาตเรียกเก็บจากผู้ใช้บริการ อันเนื่องมาจากการที่ผู้ใช้บริการจะใช้ประโยชน์ หรือได้ใช้ประโยชน์ในบริการโทรศัพท์เคลื่อนที่ภายในประเทศที่ได้รับอนุญาต ตามกฎหมายว่าด้วยการประกอบกิจการโทรคมนาคม

"รายการส่งเสริมการขายหลัก" หมายความว่า รายการเสนอขายบริการที่ผู้ใช้บริการต้องเลือก เพื่อรับบริการจากผู้รับใบอนุญาต

ข้อ ๔ อัตราขั้นสูงของค่าบริการในส่วนที่เกินกว่าสิทธิการใช้งานของรายการส่งเสริม  
การขายหลัก ใช้บังคับกับบริการ ดังนี้

(๑) บริการเสียง (Voice)

(๒) บริการข้อความสั้น (SMS)

(๓) บริการข้อความมัลติมีเดีย (MMS)

(๔) บริการอินเทอร์เน็ตเคลื่อนที่ (Mobile Internet)

ข้อ ๕ ให้ผู้รับใบอนุญาตกำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักที่มีการเสนอขายหรือให้บริการทั้งหมดไม่เกินกว่าอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้

ข้อ ๖ ให้สำนักงาน กสทช. ตรวจสอบอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักที่ผู้รับใบอนุญาตให้บริการอยู่ในตลาดเป็นประจำทุกเดือน โดยใช้วิธีการเปรียบเทียบ โดยอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักในแต่ละประเภทบริการต้องเป็นไปตามอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้

ในกรณีที่สำนักงาน กสทช. ตรวจสอบพบว่า ผู้รับใบอนุญาตกำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักไม่เป็นไปตามข้อ ๕ ให้สำนักงาน กสทช. มีหนังสือแจ้งให้ผู้รับใบอนุญาตแก้ไขปรับปรุงอัตราค่าบริการดังกล่าวให้เป็นไปตามอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้ ทั้งนี้ ให้ผู้รับใบอนุญาตรายงานผลการดำเนินการพร้อมแสดงเอกสารหลักฐานและช่องทางในการตรวจสอบต่อสำนักงาน กสทช. ภายในเจ็ดวันนับแต่วันที่ได้รับหนังสือแจ้งจากสำนักงาน กสทช.

ข้อ ๗ ให้สำนักงาน กสทช. ดำเนินการทบทวนอัตราขั้นสูงของค่าบริการในส่วนที่เกินกว่าสิทธิการใช้งานของรายการส่งเสริมการขายหลักพร้อมกับการทบทวนโครงสร้างอัตราค่าบริการ ตามข้อ ๑๑ ของประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง   
การกำหนดและกำกับดูแลโครงสร้างอัตราค่าบริการโทรศัพท์เคลื่อนที่ภายในประเทศ ลงวันที่ ๑๓ พฤศจิกายน ๒๕๖๒ หรือในกรณีที่ผู้รับใบอนุญาตมีหนังสือขอให้พิจารณาทบทวนอัตราขั้นสูงของค่าบริการในส่วนที่เกินกว่าสิทธิการใช้งานของรายการส่งเสริมการขายหลัก โดยในการทบทวนให้คำนึงถึงสภาพตลาดโทรคมนาคม แนวโน้มอัตราขั้นสูงของค่าบริการในส่วนที่เกินกว่าสิทธิการใช้งานของรายการส่งเสริมการขายหลักที่มี  
การเสนอขายหรือให้บริการ และต้นทุนการให้บริการของผู้รับใบอนุญาต

ในกรณีที่สภาพทางเศรษฐกิจหรือสังคมเปลี่ยนแปลงไป หรือมีเหตุอย่างหนึ่งอย่างใดทำให้อัตราขั้นสูงของค่าบริการในส่วนที่เกินกว่าสิทธิการใช้งานของรายการส่งเสริมการขายหลักไม่เหมาะสม หรือทำให้เกิดการได้เปรียบเสียเปรียบในระหว่างผู้รับใบอนุญาต หรือเป็นเหตุให้ผู้ใช้บริการต้องรับภาระเกินสมควรโดยไม่เป็นธรรม กสทช. อาจพิจารณาทบทวนอัตราขั้นสูงของค่าบริการในส่วนที่เกินกว่าสิทธิการใช้งานของรายการส่งเสริมการขายหลักให้เหมาะสม

ข้อ ๘ ให้ผู้รับใบอนุญาตที่กำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักที่มีการเสนอขายหรือให้บริการทั้งหมดเกินกว่าอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้อยู่แล้วก่อนวันที่ประกาศนี้มีผลใช้บังคับ สามารถเรียกเก็บอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักตามสัญญาที่ได้ทำไว้กับผู้ใช้บริการนั้นต่อไปจนกว่าระยะเวลาการให้บริการรายการส่งเสริมการขายหลักของแต่ละผู้ใช้บริการจะสิ้นสุดลง

ในกรณีที่รายการส่งเสริมการขายหลักตามสัญญาที่ได้ทำไว้กับผู้ใช้บริการไม่มีกำหนดระยะเวลาสิ้นสุดการให้บริการ ให้ผู้รับใบอนุญาตสามารถเรียกเก็บอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักนั้นไม่เกินสองร้อยเจ็ดสิบวันนับแต่ประกาศนี้มีผลใช้บังคับ

ภายหลังสิ้นสุดระยะเวลาการให้บริการรายการส่งเสริมการขายหลักตามสัญญาที่ได้ทำไว้กับผู้ใช้บริการตามวรรคหนึ่ง หรือสองร้อยเจ็ดสิบวันนับแต่ประกาศนี้มีผลใช้บังคับตามวรรคสอง ผู้รับใบอนุญาตต้องกำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักของผู้ใช้บริการแต่ละรายให้เป็นไปตามอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้

ประกาศ ณ วันที่ พ.ศ. ๒๕๖๓

พลเอก

(สุกิจ ขมะสุนทร)

กรรมการกิจการกระจายเสียง กิจการโทรทัศน์

และกิจการโทรคมนาคมแห่งชาติ

ทำหน้าที่ประธานกรรมการกิจการกระจายเสียง

กิจการโทรทัศน์ และกิจการโทรคมนาคมแห่งชาติ

**ภาคผนวก**

**อัตราขั้นสูงของค่าบริการในส่วนที่เกินกว่าสิทธิการใช้งานของรายการส่งเสริมการขายหลัก**

**แนบท้ายประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศ**

**ในส่วนที่เกินกว่าสิทธิการใช้งานของรายการส่งเสริมการขายหลัก**

|  |  |
| --- | --- |
| **ประเภทบริการ** | **อัตราค่าบริการ\*** |
| บริการเสียง | ไม่เกิน ๑.๖๐ บาทต่อนาที |
| บริการข้อความสั้น | ไม่เกิน ๒.๕๐ บาทต่อข้อความ |
| บริการข้อความมัลติมีเดีย | ไม่เกิน ๔.๕๐ บาทต่อข้อความ |
| บริการอินเทอร์เน็ตเคลื่อนที่ | ไม่เกิน ๐.๙๐ บาทต่อเมกะไบต์ |

\* อัตราค่าบริการข้างต้นไม่รวมภาษีมูลค่าเพิ่ม

**ส่วนที่ ๔ ประเด็นขอรับฟังความคิดเห็น**

**๔. ประเด็นขอรับฟังความคิดเห็น**

๔.๑ ท่านเห็นด้วยกับการกำกับดูแลอัตราค่าบริการในส่วนที่เกินกว่าสิทธิการใช้งาน ตามที่เสนอหรือไม่โดยจำแนกเป็น ๔ บริการ ดังนี้

|  |  |  |  |
| --- | --- | --- | --- |
| **บริการเสียง** | **บริการอินเทอร์เน็ตเคลื่อนที่** | **บริการ SMS** | **บริการ MMS** |
| ไม่เกิน ๑.๖๐ บาท/นาที | ไม่เกิน ๐.๙๐ บาท/ เมกะไบต์ | ไม่เกิน ๒.๕๐ บาท/ข้อความ | ไม่เกิน ๔.๕๐ บาท/ข้อความ |

๔.๒ ท่านเห็นด้วยกับวิธีการบังคับใช้และระยะเวลาการเปลี่ยนผ่านตามที่กำหนดในข้อ ๘ ของ (ร่าง)ประกาศฯ หรือไม่ อย่างไร

ข้อกำหนดในข้อ ๘ ของ (ร่าง) ประกาศฯ เป็นดังนี้

“ให้ผู้รับใบอนุญาตที่กำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักที่มีการเสนอขายหรือให้บริการทั้งหมดเกินกว่าอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้อยู่แล้วก่อนวันที่ประกาศนี้มีผลใช้บังคับ สามารถเรียกเก็บอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักตามสัญญาที่ได้ทำไว้กับผู้ใช้บริการนั้นต่อไปจนกว่าระยะเวลาการให้บริการรายการส่งเสริมการขายหลักของแต่ละผู้ใช้บริการจะสิ้นสุดลง

ในกรณีที่รายการส่งเสริมการขายหลักตามสัญญาที่ได้ทำไว้กับผู้ใช้บริการไม่มีกำหนดระยะเวลาสิ้นสุดการให้บริการ ให้ผู้รับใบอนุญาตสามารถเรียกเก็บอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักนั้นไม่เกินสองร้อยเจ็ดสิบวันนับแต่ประกาศนี้มีผลใช้บังคับ

ภายหลังสิ้นสุดระยะเวลาการให้บริการรายการส่งเสริมการขายหลักตามสัญญาที่ได้ทำไว้กับผู้ใช้บริการตามวรรคหนึ่ง หรือสองร้อยเจ็ดสิบวันนับแต่ประกาศนี้มีผลใช้บังคับตามวรรคสอง ผู้รับใบอนุญาตต้องกำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักของผู้ใช้บริการแต่ละรายให้เป็นไปตามอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้”

๔.๓ การปรับเปลี่ยนรูปแบบรายการส่งเสริมการขาย/การปรับเปลี่ยนพฤติกรรมการใช้บริการโทรศัพท์เคลื่อนที่

* ประเด็นคำถามสำหรับผู้ใช้บริการโทรศัพท์เคลื่อนที่:

ท่านมีความจำเป็นต้องปรับเปลี่ยนพฤติกรรมการใช้บริการโทรศัพท์เคลื่อนที่อย่างไร หากมีการกำกับดูแลอัตราค่าบริการนอกโปรตามที่เสนอข้างต้น

* ประเด็นคำถามสำหรับผู้ให้บริการโทรศัพท์เคลื่อนที่ :

ท่านมีความจำเป็นต้องปรับเปลี่ยนรูปแบบรายการส่งเสริมการขายหรือการจัดการด้านการตลาดเพื่อให้เป็นไปตามข้อกำหนดในร่างประกาศฯ หรือไม่ อย่างไร

๔.๔ ความเหมาะสมของวิธีการกำหนดอัตราค่าบริการนอกโปรด้วยหลักการที่สะท้อนและคำนึงถึงต้นทุนตามเอกสารแนบ ๒ (เช่น ประเด็นการใช้ข้อเสนออัตราค่าตอบแทนบริการข้ามโครงข่ายโทรคมนาคมไร้สายภายในประเทศ ประเด็นเรื่องผลกระทบจากการลดลงของรายได้เนื่องจากอัตราค่าบริการนอกโปรลดลง และประเด็นการเสนอให้ใช้อัตรานอกโปรตามผลการศึกษาของที่ปรึกษาฯ เป็นต้น)

๔.๕ ประเด็นหรือข้อเสนอแนะเพิ่มเติมอื่นๆ ที่มีต่อ (ร่าง) ประกาศ กสทช. เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศในส่วนที่เกินกว่าสิทธิการใช้งานของรายการส่งเสริมการขายหลัก เพื่อใช้ประกอบการออกนโยบายการกำกับดูแลอัตราค่าบริการในส่วนที่เกินกว่าสิทธิการใช้งาน เพื่อส่งเสริมให้ผู้ใช้บริการและผู้ให้บริการได้รับความเป็นธรรมยิ่งขึ้น

**ส่วนที่ ๕ แบบแสดงความคิดเห็น**

**แบบแสดงความคิดเห็น**

**ต่อ (ร่าง) ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศ**

**ในส่วนที่เกินกว่าสิทธิการใช้งานของรายการส่งเสริมการขายหลัก**

วันที่.........................เดือน............................พ.ศ...............

ข้าพเจ้า (นาย/นาง/นางสาว)(บริษัท)................................................................................................................  
ที่อยู่เลขที่..........................ตรอก/ซอย.........................................ถนน..............................................................หมู่ที่...........................ตำบล/แขวง...............................................อำเภอ/เขต...................................................จังหวัด........................................รหัสไปรษณีย์..............................โทรศัพท์......................................................โทรสาร..................................................e-mail................................................................................................

**ขอแสดงความคิดเห็นต่อ (ร่าง) ประกาศ กสทช. เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศในส่วนที่เกินกว่าสิทธิการใช้งานของรายการส่งเสริมการขายหลัก ดังต่อไปนี้**

**๑. ท่านเห็นด้วยกับการกำกับดูแลอัตราค่าบริการในส่วนที่เกินกว่าสิทธิการใช้งาน ตามที่เสนอหรือไม่โดยจำแนกเป็น ๔ บริการ ดังนี้**

|  |  |  |  |
| --- | --- | --- | --- |
| **บริการเสียง** | **บริการอินเทอร์เน็ตเคลื่อนที่** | **บริการ SMS** | **บริการ MMS** |
| ไม่เกิน ๑.๖๐ บาท/นาที | ไม่เกิน ๐.๙๐ บาท/ เมกะไบต์ | ไม่เกิน ๒.๕๐ บาท/ข้อความ | ไม่เกิน ๔.๕๐ บาท/ข้อความ |

……………………………………………………………………………………………………………………..………………………………………..………………………………………………………….…………………..……………………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………………..…………………………………………………………….…………………..……………………………………………………………………….…………………….…………………..…………………………………………………………………………………………….…………………………..…………………………………………………………………………………….…………………………..…………………………….....……………………………………………………….………………………………..……………………………………………

……………………………………………………………………………………………………………………..………………………………………..………………………………………………………….…………………..……………………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………

**๒. ท่านเห็นด้วยกับวิธีการบังคับใช้และระยะเวลาการเปลี่ยนผ่านตามที่กำหนดในข้อ ๘ ของ (ร่าง)ประกาศฯ หรือไม่ อย่างไร**

ข้อกำหนดในข้อ ๘ ของ (ร่าง) ประกาศฯ เป็นดังนี้

“ให้ผู้รับใบอนุญาตที่กำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักที่มีการเสนอขายหรือให้บริการทั้งหมดเกินกว่าอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้อยู่แล้วก่อนวันที่ประกาศนี้มีผลใช้บังคับ สามารถเรียกเก็บอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักตามสัญญาที่ได้ทำไว้กับผู้ใช้บริการนั้นต่อไปจนกว่าระยะเวลาการให้บริการรายการส่งเสริมการขายหลักของแต่ละผู้ใช้บริการจะสิ้นสุดลง

ในกรณีที่รายการส่งเสริมการขายหลักตามสัญญาที่ได้ทำไว้กับผู้ใช้บริการไม่มีกำหนดระยะเวลาสิ้นสุดการให้บริการ ให้ผู้รับใบอนุญาตสามารถเรียกเก็บอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักนั้นไม่เกินสองร้อยเจ็ดสิบวันนับแต่ประกาศนี้มีผลใช้บังคับ

ภายหลังสิ้นสุดระยะเวลาการให้บริการรายการส่งเสริมการขายหลักตามสัญญาที่ได้ทำไว้กับผู้ใช้บริการตามวรรคหนึ่ง หรือสองร้อยเจ็ดสิบวันนับแต่ประกาศนี้มีผลใช้บังคับตามวรรคสอง ผู้รับใบอนุญาตต้องกำหนดอัตราค่าบริการในส่วนที่เกินกว่าสิทธิการใช้งานของรายการส่งเสริมการขายหลักของผู้ใช้บริการแต่ละรายให้เป็นไปตามอัตราขั้นสูงของค่าบริการที่กำหนดไว้ในภาคผนวกแนบท้ายประกาศนี้”

……………………………………………………………………………………………………………………..…………………………………………………..…………………………………………………………….…………………..………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………………..…………………………………………………………….…………………..……………………………………………………………………….…………………….…………………..…………………………………………………………………………………………….…………………………..…………………………………………………………………………………….…………………………..…………………………….....……………………………………………………….………………………………..…………………………………………………………………………………………………………………………………………………………………..………………………………………………………………………………………………………………………………………………………..………………………………………..………………………………………………………….…………………..……………………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………

…………………………………………………………………………………………………………………………..……………………………

…….…………………………..…………………………………………………………………………………….…………………………..…………………………….....……………………………………………………….………………………………..…………………………………………………………………………………………………………………………………………………………………..………………………………………………………………………………………………………………………………………………………..………………………………………..………………………………………………………….…………………..……………………………………………………

**๓. การปรับเปลี่ยนรูปแบบรายการส่งเสริมการขาย/การปรับเปลี่ยนพฤติกรรมการใช้บริการโทรศัพท์เคลื่อนที่**

๓.๑ (สำหรับผู้ใช้บริการ) ท่านมีความจำเป็นต้องปรับเปลี่ยนพฤติกรรมการใช้บริการโทรศัพท์เคลื่อนที่อย่างไร หากมีการกำกับดูแลอัตราค่าบริการนอกโปรตามที่เสนอข้างต้น

……………………………………………………………………………………………………………………..…………………………………………………..…………………………………………………………….…………………..………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………………..…………………………………………………………….…………………..……………………………………………………………………….…………………….…………………..…………………………………………………………………………………………….…………………………..…………………………………………………………………………………….…………………………..…………………………….....……………………………………………………….………………………………..…………………………………………………………………………………………………………………………………………………………………..………………………………………………………………………………………………………………………………………………………..………………………………………..………………………………………………………….…………………..……………………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………

…………………………………………………………………………………………………………………………..……………………………

๓.๒ (สำหรับผู้ให้บริการ) ท่านมีความจำเป็นต้องปรับเปลี่ยนรูปแบบรายการส่งเสริมการขายหลักหรือการจัดการด้านการตลาดเพื่อให้เป็นไปตามข้อกำหนดในร่างประกาศฯ หรือไม่อย่างไร ……………………………………………………………………………………………………………………..………………………………………..………………………………………………………….…………………..……………………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………………..…………………………………………………………….…………………..……………………………………………………………………….…………………….…………………..…………………………………………………………………………………………….…………………………..…………………………………………………………………………………….…………………………..…………………………….....……………………………………………………….………………………………..…………………………………………………………………………………………………………………………………………………………………..………………………………………..………………………………………………………….…………………..……………………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………

…………………………………………………………………………………………………………………………..……………………………

…………………………………………………………………………………………………………………………..……………………………

**๔. ความเหมาะสมของวิธีการกำหนดอัตราค่าบริการนอกโปรด้วยหลักการที่สะท้อนและคำนึงถึงต้นทุนตามเอกสารแนบ ๒ (เช่น ประเด็นการใช้ข้อเสนออัตราค่าตอบแทนบริการข้ามโครงข่ายโทรคมนาคมไร้สายภายในประเทศ ประเด็นเรื่องผลกระทบจากการลดลงของรายได้เนื่องจากอัตราค่าบริการนอกโปรลดลง และประเด็นการเสนอให้ใช้อัตรานอกโปรตามผลการศึกษาของที่ปรึกษาฯ เป็นต้น)**

……………………………………………………………………………………………………………………..………………………………………..………………………………………………………….…………………..…………………………………………………………………………..………………………………………………………….…………………..……………………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………………..…………………………………………………………….…………………..……………………………………………………………………….…………………….…………………..…………………………………………………………………………………………….…………………………..…………………………………………………………………………………….…………………………..……………………………...…..………………………………………………………….…………………..……………………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………………..…………………………………………………………….…………………..……………………………………………………………………..…………………………………………………………….…………………..…………………………………………

**๕. ประเด็นหรือข้อเสนอแนะเพิ่มเติมอื่นๆ ที่มีต่อ (ร่าง) ประกาศ กสทช. เรื่อง การกำหนดและกำกับดูแลอัตราขั้นสูงของค่าบริการโทรศัพท์เคลื่อนที่ภายในประเทศในส่วนที่เกินกว่าสิทธิการใช้งานของรายการส่งเสริมการขายหลัก เพื่อใช้ประกอบการออกนโยบายการกำกับดูแลอัตราค่าบริการในส่วนที่เกินกว่าสิทธิการใช้งาน เพื่อส่งเสริมให้ผู้ใช้บริการและผู้ให้บริการได้รับความเป็นธรรมยิ่งขึ้น**

…………………….…………………..…………………………………………………………………………………………….…………………………..…………………………………………………………………………………….…………………………..…………………………….....……………………………………………………….………………………………..………………………………………………………

……………………………………………………………………………………………………………………..………………………………………..………………………………………………………….…………………..……………………………………………………………………….………………………….………………………..…………………………………………………………………………………….…………………………………………………………………………………………………………………………………..……………………………………..…………………………………………………………….…………………..……………………………………………………………………….…………………….…………………..…………………………………………………………………………………………….…………………………..…………………………………………………………………………………….…………………………..…………………………….....……………………………………………………….………………………………..……………………………………………